Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: az 55/1999. (III. 31.) Korm. rendelethez
Paragraph Index: 1731

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgákból — beszámoló, kollokvium, szigorlat, nyelvvizsga — szakmai gyakorlatok elvégzéséből, szakdolgozat elkészítéséből, záróvizsga letételéből tevődik össze. 5.1. A szakdolgozat Önálló munkán alapuló írásbeli dolgozat, amellyel a hallgató tanúsítja, hogy a tananyagon túlmenően jártas a hazai és nemzetközi szakirodalomban, és így annak feldolgozásával és tanulmányaira támaszkodva képes az elsajátított ismeretanyag gyakorlati alkalmazására. 5.2. A záróvizsga 5.2.1. A záróvizsgára bocsátás feltételei A tantervben előírt követelmények, különösen — legalább egy szigorlat letétele, — legalább egy idegen nyelvből szakmai anyaggal bővített, C típusú, középfokú, állami — vagy azzal egyenértékű — nyelvvizsga teljesítése, — szakmai gyakorlat elvégzése, — szakdolgozat elkészítése. 1999/27. szám 5.2.2. A záróvizsga részei: — a szakdolgozat megvédése, — szóbeli vizsga a tanterv által előírt három szaktárgyból. 5.2.3. A záróvizsga eredménye A záróvizsgatárgyanként, valamint a szakdolgozatra, annak megvédésére is tekintettel kapott érdemjegyek számtani átlaga.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes